Donald James Cram

Donaldas Džeimsas Kramas ( 1919 m. balandžio 22 d. Česteris, Vermonto valstija – 2001 m. liepos 17 d. Palm Desertas, Kalifornija) – JAV chemikas, Nobelio chemijos premijos laureatas.

 Biografija 
Baigė Floridos Rolinso koledžą ir Nebraskos universitetą. 1947–1984 m. dėstė Kalifornijos universitete, nuo 1956 m. profesorius. Nuo 1961 m. JAV nacionalinės mokslų akademijos narys.

1952 m. suformulavo asimetrinės indukcijos taisyklę, kuri pavadinta jo vardu. Tyrė ciklinių eterių sintezę, susintetino sferandus. Svarbiausias darbas – molekulių, kurioms būdinga atrankioji tarpmolekulinė trauka, sintezė. Parašė organinės chemijos vadovėlių, monografiją apie karboanijonus.

1987 m. kartu su Čarlzu Pedersenu ir Žanu Mari Lenu jo veikla įvertinta Nobelio chemijos premija.

Kategorija:Nobelio chemijos premijos laureatai
Kategorija:JAV nacionalinės mokslų akademijos nariai
Kategorija:JAV išradėjai
Kategorija:JAV chemikai